
Выходит в каждый четверг. 


Через науку — до добробыту 


Тоты, котры бывали в свт, виділи, же 
в многых краях жиє ся людям лучше, як у нас. 
Селяне мают там красны и молочны коровы, 
даючи им добры доходы, мают добре откорм- 
лены коні и жиют в красных и чистых хатах, 
Напевно у них вст лучша земля як у нас, ска- 
же неоден. Тымчасом так не ест. 

Коли приглянеме ся близше такым кра- 
ям, як Дания, Встония, Финландия; Швеция, 
чи аж и Чехословакия, переконаме ся, же 
грунт в тых краях ест нич не лучший, а навіт 
планьший, чим у нас. Але там в каждой хаті 
видно на поличці господарскы книжкы, а на 
столі господарскы тазеты. Через читаня тых 
книжок и газет научили ся там люде правиль- 
но господарити и вытягати с вемлі выеши до- 
ходы. Книжка и тазета дала там людям добры 
и молочны коровы, чисту хату и достаток. 

А у нас, мусиме тото собі открыто сказа- 
ти, — ніт замилованя до киижкы, ніт охоты 
до тазеты. Ище часами тот и тамтот прочитат 
с тазеты новинкы о том, же гдеси побили ся 
на восілю, або на забаві, же злодій окрал газ- 
ду. або склеп, же авто в'іхало до фосы и вы- 
вернуло ся, але такых, котры бы точно читали 
господарчу часть тазеты, тде пише ся, коли 
и як орати наши нивы, што на них сіяти, як 
закладати и плекати сады, як вести паеікы, 
ходити коло статку, домашных птахов, «ви- 
ней и коней, як хоронити статок перед ріж- 
ныма хворотами и т. д., ест барз мало. А пре- 
ця не новинкы, але тосподарчи відомости сут 
для селянина найважнійши. Они дают єму 
фахове образованв и поматают вытягнути с 
землі возможно найвысши доходы. 

Прото тыж каждый’ хлоп на селі повинен 
мати в першой мірі господарскы книжкы и та- 
зеты..Газеты политычны сут для хлопа мень- 
ше важны, але тазеты, в котрой селянин най- 
де порады тосподарскы повинни быти для хло- 
па маєтком, бо они и направду могут пөмочи 
зробити’ ему маєток. 

Правда — скаже не оден, та оно добре бы 
было читати тосподарчи книжкы и газеты, але 
их у нас ест барз мало. Так не ест и то не 
вст аргумент. Добру книжку о пасічництві, са- 
доводстві, хові статку и домашных птахов и 


т. д. найде ся и тепер в’'О-стві:им, М. Качков- 
ского, а коли люде зачнут читати и взросне 
спрос за книжками, напевно найдут ся люде. 
котры книжку напишут и выдрукуют. 

Не друкує ся тепер книжок не прото, што- 
бы не было кому их написати, а тому, што 
никто не хоче их выдавати, бо друк книжкы 
оплачат ся лем втотчас, коли книжка росхо- 
дит ся в тысячах примірников. 

Книжка вст лем перша ‘дорога, бо коштує 
дуже зложенє черенок, а при другой и тысяч- 
ной книжці коштує лем фарба и папір, отже 
чим больше. книжок друкує ся нараз, тым вы- 

падают они дешевше, бо выдаток зложеня че- 
ренок роскладат ся на дуже прим!рников. 

Прото потреба лем охоты до читаня у лю- 
дей, а книжкы появлят ся напевно. На разі 
купуйме тоты книжкы, якы сут. Пак будут 
КНИЖКЫ НОВЫ. 

Кромі того читайме точно господарчи та- 
зеты. Таком газетом вст меже иншима и ..Лем- 
ко’. Нас политыка нич не обходит, для нас 
важне лем тото, штобы хлопу жило ся легче 
на світі и штобы был сильный и здоровый. 
Прото тыж в каждой газеті помицаме ужны 
порады тосподарскы и санитарны. 

Грошей на книжку и газету не жалуйте, 


В 


00 книжка и газета даст вам гроши в лучших 
урожаях вашого грунту. 


Згынул в Парыжі царскый генерал 


Дня 22-го вересня т. р. в полудне вышол 
со своего помешканя в Парыжі тен. царской 
армии Миллер оден с выдаючих ся проводы- 
ров б’лотвардейской емитрации во Франции, 
оетавляючи на столі писмо до свовго секре- 
тара, в котром написал, же иде на встрту с ні- 
мецкыма офицерами: Штроманом и Вернером. 

Ген. Миллер был предсідателем 
комбатантов на терені Франции. то заступ- 
ником был ген. Скоблин, с котрым ген. Миллер 
мал дня 22. вересня выйти на конференцию с 
німецкыма, офицерами. 

Вышол ген, Миллер и не вернул больше. 
Пропал, як камень в воді. 

Оказало ся, же такых німецкых офице- 
ров, як Штроман и Вернер совсем не было. 
Втотчае полиция почала тлядати ва генералом 
Скоблином, котрый мал товаришити тен. Мил- 
перови, але тот пропал также. 

В виду того возникло подозрінв, же тен. 
Окоблин выдал тен. Миллера большевикам, 
котрых тен. Миллер был непримиримым про- 
ТИВНИКОМ. 

Як доносят францускы газеты, большеви- 
кы вывезли тен. Миллера с Парыжа до при- 
стани и оттамаль на совітском кораблі ‚Мария 
Улиянова” до Росии. 

Порванє тен. Миллера в білый день в Па- 
рыі, а также вісти, же выдал 6го за троши 


Союза 


совітскым атентам вго приятель ген. Скоблин, 
выкликало в цілом Парыжі пригобляюче вра- 
жене. 

Окавуе ся, же в Парыжі дйствуют тайны 
сили чужих держав, в виду котрых француска 
полиция вст безсильна. 

Порване тен. Миллера напоминают нам та- 
кый сам факт с перед 7-ох літ, коли то также 
в невыясненый дотепер способ пропал генерал 
Кутепов, бывший предаідатель Союза комба- 
тантов в Парыжі, по котром обнял предсіда- 
тельство тен. Миллер. Оба были противника- 
ми большевизма и обох встрітила така сама 
судьба. 


ДЛЯ НАШОЙ БУРСЫ В ГОРЛИЦАХ. 


Як попередных літ так и тепер Выділ Ру- 
ской Бурсы в Горлицах звертат ся до наших 
людей, а головно до зарядов читалень, е горя- 
чом просьбом о збор и доставу пожертвовань 
в продуктах (картофлі, дрова и т. д.) для 
бурсы. 

Собраный товар просит ся 
Горлиц. 


довозити до 
Выділ Бурсы. 

Война японско - кытайска 


Ведля надходячих відомостей, в Кытаю 
вет уж аж 5 фронтов, на котрых идут завзяты 
бои. бст фронт пекинскый, фронт на границі 
Вншной Монголии, фронт в Середном Кыта- 
ю (Нанкин, Гаукоу и Научанг), фронт под 
Шанхаем и фронт полудневый, коло Кантона. 

Як видно с того, вовнны операции обни- 
мают чим раз ширше пространство и Япония 
натрафят на чим раз больши трудности. С пе- 
ребігу бовв выходит, же Япония не отнесла 
ниякых сукцесов в полночном ќытаю > ` 

Пять дывизий кытайскых, числячих око- 
ло 50 тысяч войска были окружены японскы- 
ма войсками, але выдостали ся с окруженя, 
пробиваючи ся через японскый фронт. На вах 
инших фронтах кытайскы войска держат ся в 
дефенсыв! и находячи ся в окопах, могут за- 
держати офенсыву японску. 

Така тактыка, прим няна под Шанхаєм и 
Пекином, дав великы виды усшха на будуч- 
ность, бо продолжат войну. Кром! того ест ве- 
дена с обох сторон оживлена летнича акция. 

Двадцет бомбардуючих самолетов кытай- 
скых обшмаряло бомбами японскый корабель 
„Ивумо”, а недалеко рікы Янг-Тсе-Киянг, бли- 
зко Шанхая обшмарено бомбами японскый ко- 
раболь пасажирскый „„Натасакы-Мару”, ко- 
трый затопил ся разом с тысячами пасажиров. 

В отместку за тото летничи японскы еска- 
дры появили ся над Нанкином, тде жив кы- 


Доносиме, же в перших днях жолтня по- 

явит ся наш богато илюстрованый 
КАЛЕНДАР НА Р. 1938. 

и просиме уж тепер присылати замовленя. 
Редакция принимат также всякы материялы 
и фотографии, относячи ся до культурного и 
економичного китя наших сел. Материялы то- 
? пересыл- 


ты будут цоміщены в календарі. ( 


ком материялов треба ся спішити, 


тайске правительство. нищачи домы и убива- 
ючи тысячи цывильного населеня. 

Страшный образ новочасной войны, тде 
не узнає ся ниякого права, а робит СЯ ВШИТ- 
ко. штобы лем знищити врата. 


Будова школ в повітах 
новосандецком 
и лимановском 


Акция будовы всенародных школ в окру- 
31 школьном новосандецком, обнимаючом по- 
віты новосандецкый и лимановскый, завдякы 
помочи уділяной селам через Товариство Под- 
держкы Будовы Публичных Школ Народных, 
розвиват ся барз добре. 

В текучом року вст уж выконченых, а 
взглядно буде выконченых до дня 1. листопа- 
да т. р. и отданых до ужитку 26 комнат лек- 
цийных и 6 мешкань учительскых. 

В р. 1937. роспочато будову школ народ- 
ных: 3-кл. в Присітниці, гмины Старый Санч; 
24кл. в Зарічі, тм. Лонцко (четверта школа в 
часі 2-ох літ); 3-кл. школа в Лабовой, тм. Ла- 
бова; 2-кл. в Овкерчині, гм. Лиманова; 2-кл. 
в Конині, дт. Недзведзь. 

Со школами давнійше роспочатыма зага- 
лом в р. 1937. находило ся в будові на терені 
округа новосандецкого 25 школ народных о 
60-ох комнатах лекцийных. бст то великый до- 
быток сел, осягненый при цілковитой поддер- 
жці Предсідателя Повітового Выділа т-на Ста- 
росты д-ра М. Лаха и при помочи Т-ва П. Б. 
0: 9, 

Управа Окружна Т-ва Под. Буд, Публ. 
Шк, Нар. заинициовала и сорганизовала так- 
же акцию заосмотреня школ народных в по- 
мочи науковы, закупуючи для тых школ на- 
уковых. помочей на суму 150.000 зл. 

В днях от 2 до 10 жолтня 1937. р. Т-во 
Поддержкы Буд. Публич. Школ Народных у- 

с. 
ряджат в цілой Польщі Г"-ый Тыждень Шко- 
лы Народной, котрого ціль — кромі пропаган- 
ДЫ народного школьництва 6ст добытє средств 
на акцию будовы школ и заосмотрене школ в 
науковы помочи. 

Нехай же населенє поддержит акцию Т-ва 
Поддержкы Будовы Публичных Школ Народ- 
ных и не скупит жертв в часі ІҮ Тыждня ПШ ко- 
лы Народной. 


Допись с Устя Руского, 
пов. горлицкого 


Я, лемко с Устя Руского хочу помудрова- 
ти и звернути увагу устянам, а в першой м!- 
рі старым и гдеякым молодым таздам. бет в 
нашом селі читальня им. М. Качковского. але 
мі вст жаль, же вст она така бідна и мав барз 
планный будынок. 

Сходит ся до ней лем меньша часть моло- 
дежи и тота робит, што може, а больша часть 
старших и молодших нич не робят, а в дода- 
ток ище шкодят. 

Не пасує устяне на вас, бо Устє Руске вст 
село центральне и повинно давати приклад 
другым селам. А у нас як вст? Противно, бо 
устяне берут примір от другых сел и то от тых, 
што нич не робят. ` 

В селі Ганчові зачинают будовати народ- 
ный дом, в Квятоні также, а в Климковц! ма- 
ют уж выбудованый. А у нас што? 

Я думам так, же як 70% селян потрафи- 
ло выбудовати 2 будынкы, то 100% може вы- 
будовати оден будынок. 

Мали бы мы тде посідити и поговорити о 
своих справах господарскых и не подперали 
бы' стін Лейбы. Не ждали бы мы на него, ко- 
ли вам вліє содовой воды задармо до горняти. 
То вст стыд! а вы того стыду не видите! Так 
устяне, час уж пробудити ся и подумати о том. 
што нам найблизше! | 

Може я вам за остро пишу, але мусите вы- 
бачити. бо я такый простый хлоп, як и ты. 
Дољпий час думал я над тым. Застановте ся 
устяне сами, добре вы робите, чи зле. 

Лемко из за Гомолі. 


Як поступала рольна реформа в Совітах. 


(Перевод. с газеты „„Ввсь Польска”). 
(Продолжен). 


В попередных двох числах описали мы, 
як дошло в Оовітах до знесеня прыватной вла- 
сности и введеня на 6й місце колвектывных Т0- 
сподаретве Тепер постараме ся представити, 
якым способом утворено в Росии „совховы” 
(совітскы хозяйства), або камеральны госпо- 
дарства. 

В часі домашной войны. в Росии больше- 
викам залежало сильно на; перетягненю на ево- 
ю сторону селянства, бо без єго помочи не мо- 
гли они думати о удержаню в своих руках 
власти. 4 

Селянство представляло велику силу, о 
чом знал тогдалиный предводитель комунизма, 
Ленин и старал ся тоту силу звербовати для 
своих цілей. Знаючи отвічны стремленя селян 
цілого світа до увеличеня своего добра и сво- 
єй землі, Ленин выкористал спрытно тоты на- 
строи и пустил серед селян клич забраня зе- 
мл! дворам. 

Хлоп, котрый от віков позерал на двор- 
скы трунты завистным оком, принял с радо- 
стю тот клич и виділ в нем выполненє своих 
отвічных мрій. 


Прото тыж селянство поддержало сильно 
Ленина и приняло участь в революции. Отцы 
забрали ся до дворскых грунтов, а сыны про- 
ливали кров за большевицкы идеи. Партия 
затерала от радости рукы и шиковала селян- 
ству здраду. 

Початково хлопы относили ся до револю- 
ции с недовірєм. Они здавали собі справу с т0- 
го, же большевикы относят ся до справы хлоп- 
ской нещиро и хотят их выгзити. Зрештом, в 
початках были ище меже селянством . ріжны 
политычны, групы, котры остерігали селян пе- 
ред комунизмом. 

Ленин, штобы позбыти ся опозыции на 
селі, одных хлопскых проводыров перетягнул 
на свою сторону, а другых поарестовал и по- 
становил перелицытовати своих противников. 
Он рішил заоферовати хлопам найвысшу ціну. 
Зробил тото легко, бо знал, же приреченя не 
выполнит. 


Яко правдивый политык, не числил ся с’ 


ниякыма прынцыпами, ходило му лем о при- 
тягненє хлопа до революции. Прото тыж от- 
давал хлопам вемлю безплатно и каждый, кто 


лем хол робити на грунті, мог ю достати. И 
направду, в многых місцевостях хлопы опано- 
вали дворскы грунты и большевикы им не пе- 
решкаджали. 

Маючи такы доказы прихыльности со сто- 
роны большевиков, хлопы пошли за нима и 
свойом силом помогли им опановати власть в 
державі и удержати дыктатуру. Втотчас никто 
с селян не порірил бы, же приреченя больше- 
вицкы будут цофнены, як лем большевикы 
почуют сильный грунт под ногами и же. хло- 
пы перестанут быти панами своих господарств 
и што станут ся они предметом вызыску и 
гнобленя. 

Где там могли ся хлопы сориєнтовати в 
темной и Добре обдуманой трі. Большевикы 
выступали перед нима, показывали все, же 
тепер мав хлоп землю и жадали дальших 
жертв кырви и маєтку, конечно потребных до 
угрунтованя большевицкой власти. Хлоп про- 
ливал кров и отдавал маєток. Зрештом не дол- 
го пытали ся его о згоду. Брали сами и нищи- 
ли его варстат труда. 

Наконец закончила ся домашна война. Ле- 
лин побідил своих противников. Білых або 
розстріляно, або утекли до чужих краев. Ро- 
ботник побідил. хлоп ся тішил, бо перестал 
платити жертви кырви и маєтку. Приходили 
спокойнійши часы. Хлоп думал, же тепер от- 

ПОЕТИК 9" 


Од чого зачати роботу на селі 


Оден человік, хоц бы был не знати якый 
мудрый, не потрафит всього зробити. Особен- 
но трудно выбити ся одному на селі, где вет 
ся зависимым не лем от ріжных прав и зако- 
нов, але также от условий природы == по про- 
сту — от Господа Бога. 

Селянин. приглядаючи ся роботі своих су- 
сідов. учит ся от них неодного доброго и на- 
берат чим раз ліпшой практыкы. Тот селянин, 
котрый має очи открыты и потрафит со сча- 
стя и несчастя сусіда вытягнути для себе на- 
уку, уходит в селі за мудрого и практычного 
господара. ў 

Особенно добре треба смотріти в днешных 
тяжкых часах, коли на селі вст біда. Тепер 
кажда марна річ має велике значенє и селя- 
нин, хотячи вязати якоси доходы с росхода- 
ми, мусит о вшитком памятати и. уміти вы- 
тягнути со всього хосен для себе. 

Коли перейдеме через село, то видиме, же 
праві каждый хлоп робит тяжко от рана до 
ночи, а користей той роботы не видно, Хаты 
на загал занедбаны, дорогы планны, плоты 
валят ся, по садах стары терпкы грушкы и я- 
блони. 

Где-ж отже діват ся труд того хлопа и чом 
ніт результатов вто роботы? Гдеси пропал, а 
пропал прото, бо хлоп робил сам, а не было 
лучности, не было звязи той роботы. А треба 
знати, же добры результаты дав лем така ро- 
бота, за котру берут ся вшиткы. 

Представме тото на примірі. Оден тазда в 
селі заложил собі сад. Отородил фалаток поля 
и засадил щепы. Покля дерева не родили, бы- 
ло всьо в порядку, але як дерева розросли ся 
и почали выдавати овочи — внет счезли дран- 
кы с плота и неодну талузь на деревах злом- 
лено. 

Ніт в том нич дивного. бо люде, не ма- 
ючи овочей у себе, шмарили ся на овочи у су- 
сіда и их обдерли, Не робят того однак люде в 
тых селах, где каждый тосподар має сад коло 
своєй хаты. 

Приміров такых можна бы было подати 


барз дуже, але уж тот оден доказув наглядно, 
же лем така акция, котра ест переведена вс1- 
ма, дає добры результаты. 

бст в Польщі село Лисков, в котром того 
року была выстава рольнича. В селі том ест 
каса, склеп, великый народный дом, лазня и 
т. д. Чи тото всьо мог зробити оден человік? 
Напевно ні! Зробили тото вс! жителя села Ли- 
скова, а же робили разом, пришло им тото 
легко. 

Але каждый початок вст трудный, Прото 
тыж не можна зачинати от річей великых, 6- 
сли ніт на тото трошей и средств. Великы річи 
будує ся поволи. Кооператыв треба зачинати 
от постепенного выпераня посередника в рі- 
чах наймарнійших. 

Посмотрме знова на прим. В одном селі 
на Помор! селяне отвозили каждого дня рано 
молоко до молочарні. Каждый селянин іхал 
возом со своима двома. або трома бляшанка- 
ми, тратил час и нищил воз и упряж, 

Раз оден селянин скликал сусідов до себе 
и предложил им, штобы отвозити молоко по 
черзі. раз оден, пак другый и т. д. Початково 
пристало ҡу нему лем трох сусідов, але внет, 
и другы переконали ся, же так ест лучше и веі 
приступили до сполкы. 

Тот факт звязал с собом людей и они при- 
ступили погодивше до основаня кооператыва. 
Але же не мали грошей, то зложили яко уділ 
по 2 метры зерна (у нас можна по 2 смеречкы) 
и так повстал склеп. 

Поволи склеп не лем продавал товары, а- 
ле также куповал от селян всі продукты. як 
масло. сыр, яйца, зерно, дерево и продаючи 
их разом, мог людям выплатити за товар все 
высшу ціну, як платили посередникы. Тепер 
ест там богатый склет, котрый обнял вої галу- 
зи купна и продажи. А початок до того дало 
отвожене молока до молочарні. 

О того видно, же ест много возможностей 
роспочати в каждом селі користну акцию в ці- 
ли культурнуго и економичного поднесеня се- 
ла. В каждом селі вст дерево, а где его ніт, сут 


почне и затосподарит ся на увеличеных грун- 
тах. Чул, же вто отв чны мріи сполнили ся на- 
конец. Тревало тото однак недолго. 


а першом с’1зд! партии и представителей 
цілото населеня, выбраных при сильной аги- 
тации сс стороны большевицкой партии, при- 
нято рішенє, же земля и всьо, што ся в ней мі- 
стит переходит на власность державы, а хло- 
пы являют ся лем вй часовыма ужитковни- 
ками. 


Втотчас были ище смілы люде, котры зві- 
дали ся Ленина, где сут его приреченя и чом 
от них оступил. Ленин отвітил на тото, же 
приреченя дал лем прото, штобы притягнути 
хлопов до революции, але же николи не ду- 
мал додержати их, бо они спротивляют ся 
плянам большевицкой партии. Идея комуни- 
стычна стремит до переображеня світа на лад 
социялистычный. Такым способом уж в рок 
по революции хлоп остал без землі. 


Не была то однак лем формалистыка. 
Наконец хлоп мог бы погодити ся с утратом 
права власности, бо можна господарити на 
грунті и без того права, лем бодай никто не 
отберал вму того грунту. Але выполняючи рі- 
шеня с'ізда, большевикы отобрали хлопам ве- 
лику часть грунтов, котры хлопы присвоили 
собі в часі революции. С отобраного грунту по- 


творили камеральны (державны) маєткы, кот- 
ры называют ся „совхозы“ (совітскы госпо- 
дарства) Большевик + отобрали хлопам для 
„совхозов“ перешло 80 милионов гектаров 
землі. 


. Совхозы“ повстали на найлучших грун- 
} 


тах, котры належали давнійше до дворов. 
Што было найлучше в тых дворах, отобрано 


хлопам и утворено с того камеральны маєт- 
кы. До администрации тыма мавтками угво- 
рено отдільне министерство, называне у них 
комисариятом. 


Властиво нич’ся не змінило в той обла- 
сти. Перед революциом до админитурации ка- 
меральным добром существовало министер- 
ство камеральных мавбтков, котры втотчас 
складали ся переважно с лісов и грунтов не- 
населеных. По революции большевикы утво- 
рили комисарият камеральных господарств, 
котрый має величезны пространства управ- 
ного грунту, отобраного Хлопам. До револю- 
ции министром был гр. Игнатєв, по револю- 
ции руководит комисариятом большевик Кал- 
манович. 

Продолженя в слід. числі. 


—000— 


Стр. 3. 


а ————————_—_—_—_—_—_——— 


ягоды, малины, грибы, сут рольны продукты, 
котры продаваны разом дадут початок до 0- 
снованя жооператыва. А кооператывы одны 
сут в теперешных часах основом добробыта. 

Выказали тото инши державы, як Німеч- 
чина, Дания и т. д. Нужда не скоро загляне в 
очи селянину с Дании, бо он сам держит в ру- 
ках всі свои интересы, _ 


Пожиточна рослина 


У нас по селах мало дбают о сады, В .по- 
слідных аж літах видно по гдекотрых селах и 
то переважно по скомасованых засаджены дё- 
ревка, яблоней, груш и т. д. Не видно однак 
праві нигде ани космачей"), ани винничок”), 
хоц оба тоты крякы могут давати селянину 
красны доходы. 

Особенно на увату заслутуют космачи че- 
рез тото, же овочи продав ся зелены и ніт оба- 
вы, штобы их оборвали діти. Ціна вст добра, 
бо 40 до 50 тр. за 1 кг. С космачей можна мати 
добру овочеву юху, можна варити с них ком- 
поты. конфитуры и таляреты, прото покуп на. 
них 6ст все. 

Космачи оплачат ся плекати и с того взгля- 
ду, же ніт с нима дуже клопоту. Перекопати 
добре под корчем землю в осени и на весну и 
обложити корчи под зиму тноєм, а на весну 
посыпати попелом. Старати ся, штобы под кор- 
чем было чисто и не росла трава. Грунт лю- 
бят насвтленый, положенє тихе, без вітров. 

Садити можна коло плота, або коло стеж- 
кы. Зрыват и продає ся, як выроснут великы, 
але сут ище зелены. Дозрілы сут смачным и 
здоровым овочем. 

Достати можна у каждого 
Розмножуют ся с талузок. 

Подобны корчи мают винничкы, але овоч 
меньший, округлый, червеный або чорный. 
Надают ся чудно. на овочевы вина. Особенно 
винничкы чорны дают прекрасны и барз сма- 
чны и здоровы вина червены. . 

зымогы трунтовы мают такы самы, як 
космачи. 


огородника. 


` 


1) Космачи = агрест, тегадзы (назва. ужи- 


вана в пов. короснянском, дуже трафна, бо о- 


воч вст косматый). 

2) Винничкы = порічкы (назва, уживана 
в пов. короснянском, также дуже трафна, бо 
овоч подобный до винограду). 


ПЕЧОРЫ И ЕН аль т Пьет За 
Має появити ся нова газета. ; 

В коротком часі має появити ся нова та- 
зета, п. н. „Малорускый Голос Карпатскый”. 
Газета тота. мав быти редатована в языку ма- 
лөруском и має стояти на плятформі сотруд- 
ництва господарчого и державного с поляка- 
ми, операючи ся на основі, же чим сильнйтиа 
держава, тым лучше жиє ся в ней людям. 

Перезначена 6ст она для населеня Гу- 
цульщины, Бойковщины и Лемковщины. Га- 
зета буде выходити в Самборі. 


Новы подводны лодкы Німеччины, Дня 4. 
т. м. спущено на воду 12 новых німецкых под- 
водных лодок. На поручене канцлера Гитлер: 
той фльотылі надано імя поручника Льова, 
котрый згынул в часі світовой войны неда- 
леко берегов Англии, яко комендант подвод- 
ной лодкы „У. 50”, затопленой через морскы 
силы Англии. 

` Стр. 4. 
Што чути в світіи в краю 


Злочин большевицкых агентов в Швайца- 
рии. Широкым ехом отбила ся в Швайцарии 
вість о новом злочині совітекых атентов. по- 
полненой на комунист; И. Рейес, котрого най- 
дено с 4-ма кулями в голові меже Льозанном 
и Женевом. 

Рейсс был высланый яко. комунист до 
Франции а пак до Венгрии. Там мал он про- 
паговати комунизм. Початково выполнял он 
приказы с Москвы, але погодивше хотіл вы- 
цофати ся с политычной діятельности кому- 
нистычной, Знаючи о том, же може быти слі- 
дженый. змінял он назвиска и місце пребы- 
ваня. 

Помимо того большевицкы атенты отна- 
шли 6го и убили. Часть убийц Рейсса поли- 
ция зловила и осадила в арестах. 


Злива в полночной Италии. В цілой пол- 
ночной Италии от тяглых и сильных дожджей 
выляли рікы, выряджаючи величезны шкоды. 
Прибережны села нашли ся под водом, а мо- 
сты и дорогы были позрываны. 


Дві великы желізно дорожны катастрофы. 
} полудневой Франции мала місце страшна 


желізподорожна катастрофа. Два скоры п01з-. 


ды найхали на. собо и розбили ся. В катастро- 
(фьзтынуло 5 людей. а 50 вст тяжко раненых. 

Друга меныша катастрофа. мала місце в 
Румунии. тде поізд скорый найхал на, по’зд то- 
варовый. С под решток. розбитых комплетно 
вагонов выдобыто 10 трупов и 22 людей тяжко 
раненых. 


От грому запалили ся бальоны. 15 часі 
страшной бурі в Англии гром ударил в. 10 ве- 
ликых, находячих ся и повітрю бальонов, на- 
лежачих до оружных сил Англии. Бальоны 


запалили ся и упали на землю. 


“Смерть сліпого летчика в часі лету. | 
Бразылии забил ся в часі лету отемнілый лет- 
чик Адгербаль да Коста Олиира. Знаменитый 
тот летчик стратил зрінє в результат! катастро- 
фы летничой ище в р. 1934. Помимо того не 
перестал быти летчиком и отбывал дальше ле- 


ты; Был он одынакым на світі летчиком, ко- 


трый помимо утраты зріня не перестал літати 
на самолетах аж до смерти. Смерть его выкли- 
кала в Бразылии велике вражене. 

В Палестын! дальше безпокойство. В Па- 
лестыні ест дальше неспокойно. В послідных 
часах “занотовано там ряд таинственных у- 
бийств, с котрых найстрашнійше было убий- 
ство англицкого комисара провинции Гали- 
лей, котрого застрлено в чае, коли он выхо- 
дил с костела. Арестовано много людей. 


На Полісю маса волков. На Полісю появи- 
ли ся волкы. котры кырделями нападают на 
людей и живый инвентар. В селі Малы Стеб- 
левичи волк порвал б-літну дівчинку, в Лу- 


нині — два бараны, а на полях села Йовичи . 


волкы порвали стадо гусей и пару овец. На- 
селенє боит ся, же число волков в зимі под- 
песе ся. 


Складал гроши в бочці для злодія. Купец 
львовскый Адам Оконскый (ул. Рагозы 5) х0- 
вал троши до бочкы, котра, стояла в пивниці. 
Ктоси подсмотріл касу Оконского, добрал ся 
в ночи до орыгинальной касы и забрал с б0ч- 
кы всі гроши, котрых было 2.100 зл. 


Отвіт. редактор: Гарас Громосяк в Крыниці. 


ЛЕТИЮ” 


Перун забил двоє курят под куром. В ча- 
сіу бур. яка перешла. над. Гуростовичами пе- 
рун ударил в будынкы одного хлопа и спалил 
стїнный годинник, С годинника перешол на 
дылины и перепаляючи их трафил до царку 
с курами; убиваючи двоє курят, котры сідили 
под крылами старой куры. 

Старой кур! нич ся не стало. Перун оста- 
вил по собі сліды в виді дыр в окнй и дыли- 
нах. С домашных никто не дознал ниякой 
шкоды. 


Літаючий ровер. В Италии два. роверисты: 
Босси и Бонони вынашли ровер, котрый мо- 
же уносити ся в повітрє. Має он на переді про- 
нелер. порушаный педалами. На таком ровс- 
р! взнес ся на 10 м. в повітре знаный ровг- 
рыста Гаеко и перелемл близко 1 км, на очах 
многых зрителей. 


Можна си поїсти и попити и не платити. 
В Дании в місті Фридериксгавен вст реставра- 
ция, в котрой можна собі поїсти и попити и 
нич не платити. 

Гостям, котры там приходят дає ся карт- 
кы с такым написом: „если можеш, то заплат: 
если можеш и стати тя на тото, то заплат ве- 
це, а як не маш грошей, то зроб тото другым 
разом”. 

Гостї, котры там приходят. мечут гроши 
до пушкы и никто их не контролює. Сут и та- 
кы, котры платят веце, як ся належит. Сут о- 
днаю и такы, котры не платят нич. Влаети- 
толь рестағрации не нарікат на своих гостей. 
У нас, здав ся, така реставрация внет бы збан- 
крутовала. 


Ангеликы - индияне. Перед 70-роками вы- 
будовано в Канаді костел, перезначеный для 
червеноскорных индиян. Будовельным мате- 
риялом было дерево оброблене ня меци руч- 
но, в будынку ніт ани одного гвоздя. Повала 
вст. сина. а на ней маса золотых звіздоқ. На 
фирмаментЕ том видно ангеликы. серафины. и 
херувины, веі о личках черваных, индийскых 
и о чорных чупрынах. 

Помысл тот поддал оден 
трый уважал, же такы антеликы - индияне бу- 
дут найсильнійшим-аргументом для индиян. 
же мают право и могут доступити вічного сча- 
стя в небі. 


мисионар, кќо- 


Катастрофальне обсуване ся землі на Бу- 
ковині. В селі Полициор на Буковині зачала 
ся завозити раптовно земля. ЦЩілы бльокы зе- 


достоинство и 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
—————=—=—=—=—=—=—=—=—=—=—————— ААЙ 


НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщин 
представител!: гг. Осиф Ямовицкый — Крыница - Село 
и Михаил Перелом — Сянок, 

мл? впадают в долину с высоты около 20 ме- 
тров, а на поверхні творят ся отворы, широ- 
кы нераз на 4 метры. 
С глубины землі доходят отголосы. подо- 
бны до громов. Шесть осель вст цілковито зни- 
щеных, а в инших 7-ох повстали великы шко- 
ды. Населенє втіче с загроженых місц. При- 
чином катастрофы має быти подмытє терену. 
котрый ест незамееный, 

Ріка Балигеаса змінила цілковито не лем 
корыто. але также напрям бігу. 


8 выроков смерти в Совітах. Специялъ- 
ный трыбунал верховного суда аътономичнојі 
Реснубликы Аджарекой засудил $ членов 
контрреволюєцийной организации, медже нима 
и презыдента той республикы „Льоркипинидае. 
на кару смерти. 

Характерыстычне вст, же всі засуджены 
признали ся до вины и каяли ся. Процес тот 
напоминат в цілости давнійший процес Каме- 
нева и Зиновивва и также процес Радека и 
Пятикова и то не лем под взглядом содержа- 
ня. але также и формы, 

Як втотчас, так и в том процесі веі засуд- 
жены оскаржали сами себе, понижали своє 
величали непобідиму 
СССР. и справедливость совітскых судов. 

Головный засудженый, презыдент респу- 
бликы Льоркипинидзе каял ся, же запродал 
ся чужой державі и руководил организациом 
контрреволюцийном и стреміл до обаленя со- 


силу 


вітской власти. 


заповідат войну с Япониом, 
зорошилов в 


Ворошилов 
Францускы тазеты доносят, же 
час? промовы в Минску, заявил меже иншим: 
„Николи не были мы так близкы войны. як 
тепер. Заносит ся на велику бурю. Нехай каж- 
дый шикує ся до великых событь и нехай 
каждый буде готов боронити отчину”. 

Газеты поясняют тоты слова. же в виду 
того. што на запад! Росия сусідує с Польщом 
и Румуниом, где не грозит` опасность войны. 
слова Ворошилова належит розуміти так, же 
Совіты допускают возможность войны с Я- 
пониом. 


ВЕРА аата у мар а Оаа 


В Редакции „Лемка“ в Крынищ можна 
достати ріжны книжочкы религийного 
содержаня, 


Типография А. Гольдмана, во Львов!, ул. Сикстуска Ч. 19. 


